8 Mindeskrift for J. Steenstrup. VII. 



Steenstrup vidste eller havde i alt Fald en stærk Forniodning om, hvad der skjulte 

 sig under Navnet »visse hævede Havstokke«, Nu gjaldt det altsaa om at fortsætte 

 og fuldføre Undersøgelserne i Forbindelse med Forchhammer. Der haves fra den 

 følgende Tid (Vinteren 1850) et tiltrækkende lille Billede af Undersøgelsernes Gang, 

 som her kan anføres. I de interessante »Familie Erindringer«, som en Omgangsfælle 

 af det Steenstrupske Hus Frk. Mathilde Reinhardt udgav i Slutningen af forrige 

 Aarhundrede, læses saaledes: 



»I Stedet for Krigens almene og dybt indgribende Spændinger, var der (saaledes) 

 kommet nogle af mere ephemer Natur, men som dog havde stor Betydning for os*). 

 I vort daglige Liv hørte vi alt tidligere tale om Gennembrud og om et nyt Syn paa 

 det bestaaende, men her var det Videnskaben, der gennembrød Aartusinders Lag, 

 klarede Synet og forklarede Kendsgerningerne. Det vil med andre Ord sige, at vi 

 i disse Aar, saa godt det lod sig gøre fulgte med Steenstrup i hans 

 stigende Forstaaelse af de Dyngers Betydning, som han havde været 

 paa Spor efter, allerede da han besøgte sin daværende Forlovede i 

 Græse Præstegaard nærved Havelse Mølle og Banke**). Vi var langt fra 

 at have Forkundskaber, hvad der, i dette Tilfælde, da Kundskaben først skulde ska- 

 bes, heller ikke var at forlange, men vi øste Oplysninger om Undersøgelserne fra Hoved- 

 kilden, og lyttede opmærksomt til Fortællingerne om Lejrekomiteens Expeditioner, 

 da disse var komne i Gang. Det blev ogsaa i det mindste i en Vinter, et yndet Haand- 

 arbejde for os, naar vi forbleve samlede efter Theen om Aftenen, at skrive Dato og 

 Findested paa alle de Fugle- og andre Knokler, Østers og Muslingeskaller og alle de 

 mislykkede Flintredskaber***), som Steenstrup kom ind med ordnede paa store Bak- 

 ker. Mange Hundrede af Gange (for at sige det mindste) skaffedes der, paa de tidt 

 smaa Stykker, Plads for »Havelse« »Sølager« og andre Navne og medens denne Virk- 

 somhed gik stille for sig, læstes der gerne højt i et eller andet Digterværk. Siden 

 da disse Undersøgelser var bleven en anerkendt Gren af Arkæologienf), 

 da Kjøkkenmøddingerne ikke alene havde fundet deres Plads i alle de forhistoriske 

 Skildringer, hvor de hørte hen, men da jeg paa det almindelige Naturforskermøde 

 havde hørt Navnet lyde fra Talerstolen med en fransk Betoning, der helt omskabte 

 det, da mindedes jeg med Glæde de venlige Aftener, da det spredte Materiale til dem 

 samledes og fik en Røst at tale med«^"). 



*) D. V. s. Frøknerne Mathilde og Julie Reinhardt. 

 **) Udhævet af K. R. 



***) Meget af, hvad der nu er erkendt for at være virkelige Redskaber, gik den Gang under 

 anførte Betegnelse. 



t) Udhævet af K. R. 



